《赠茂叔太博》
宋代·潘兴嗣

心似冰轮浸玉渊，节如金井冽寒泉。
每怀颜子能希圣，犹笑梅真只隐仙。
仕傥遇时宁枉道，贫而能乐岂非贤。
区区世路求难得，试往沧浪问钓船。

作者简介：兴化军莆田人，居新建，字延之，号清逸居士。少孤，笃学，与王安石、曾巩、王回、袁陟俱友善。以荫授将作监主簿。调德化尉，以不愿俯仰上官，弃官归。筑室豫章城南，著书吟诗自娱。神宗熙宁初召为筠州推官，辞不就。卒年八十七。有文集及《诗话》。